Հնչած գրեթե բոլոր հարցերին նա նախկինում այսպես կամ այնպես պատասխանել էր եւ իր պատասխաններով ուղղակի փորձում էր հստակեցնել, լրացնել դրանք: Շատ հարցերի նա պատասխանում է չափազանց ընդհանուր եւ այս առումով եւս փոփոխություններ չկան: Ուստի անդրադառնանք այն հարցերին, որոնք կամ նորություն էին, կամ կոնկրետություն են պարունակում: Մասնավորապես, որքանո՞վ կթերակատարվի այս տարվա պետական բյուջեն: Երեկ մեր այս կոնկրետ հարցին Կարեն Կարապետյանը կոնկրետ պատասխանեց: 2016 թ. պետական բյուջեի մուտքերը, ըստ վարչապետի, կկազմեն 1 տրիլիոն 72 միլիարդ: «Պլյուսով»` ավելացրեց վարչապետը: